**Magyar Ügyvédi Kamara**

**Alapszabály-módosítása[[1]](#footnote-1)**

A Magyar Ügyvédi Kamara teljes ülése a Magyar Ügyvédi Kamara Alapszabályát az ügyvédekről szóló 1998. évi XI. törvény 127. § alkalmazásával az alábbiak szerint módosítja:

1. Az Alapszabály IX.1. pontja a következő *d)* ponttal egészül ki:

„*d)* évente egy alkalommal a Jog Szolgálatában életműdíjat adományozza azon, a 65. életévét betöltött, az ügyvédi, ügyészi, bírói hivatás, illetve alkotmánybírói, jogtudományi munkásság keretében hosszabb időn át kiemelkedő tevékenységet folytató személynek, aki elméleti és/vagy gyakorlati tevékenységével kiemelkedő eredménnyel szolgálta hivatását;”

2. Az Alapszabály IX.1. pontja a következő *e)* ponttal egészül ki:

„*e)* évente egy alkalommal a Jogi Kultúráért díjat adományozhat az elektronikus és írott médiában a jogi kultúra érdekében hosszabb időn át kiemelkedő tevékenységet folytató azon személynek, aki hozzájárult a jogi tradíciók megőrzéséhez, a jogászi kulturált magatartás és nyelv fejlesztéséhez, a jogkeresők pontos jogi tájékoztatásához.”

3. Az Alapszabály jelen módosítását a Magyar Ügyvédi Kamara teljes ülése 2011. év október hónap 24. napján fogadta el, a Magyar Közlöny Hivatalos Értesítőjében való közzététellel[[2]](#footnote-2) lép hatályba.

1. Megjelent: Hivatalos Értesítő 2012/8. [↑](#footnote-ref-1)
2. 2012. II. 10. [↑](#footnote-ref-2)